paragraph_text: Trogirska biskupija (lat. Dioecesis Traguriensis), nekadašnja katolička biskupija u Dalmaciji sa sjedištem u Trogiru, osnovana u 10. stoljeću kao sufraganska biskupija splitske metropolije. Ukinuta je bulom pape Lava XII. (Locum Beati Petri) 1828. godine. Tom odlukom njen je teritorij većim dijelom pripojen splitsko-makarskoj biskupiji, a manjim dijelom šibenskoj biskupiji.<ref>Trogirska biskupija - Hrvatska enciklopedija Od 1933. ponovno je uspostavljena kao naslovna biskupija, a trenutni je naslovni biskup Pierre Farine, pomoćni biskup u miru Lausanne, Geneve i Fribourga u Švicarskoj.